Švedų supiltas piliakalnis
Pasakojama, kad Kupiškio piliakalnis yra supiltas švedų kareivių. Kai jų labai daug mirė maru, tai jie išsigando, krauju pasirašė, kad niekada čionai nebeateis. Ir pagal tą pasirašymą liepė jiems supilti kalną. Švedų kareiviai savo gyveriais sunešė žemę ir supylė Kupiškio piliakalnį. Senoviški kareiviai nešiojo aukštas kepures su gyveriais. Tad švedų kareiviai po kepurę, po kepurę prisisėmę smėlio ir supylė kalną. Kalno viduryje yra rūsys, ten stovi skrynia, pilna popierių. Skrynią paslėpė, kad niekas nepaimtų. Tai ten reikia ilgo laiko atkasti.

Padavimai
Padavimai apie piliakalnius
Padavimai apie švedmetį